Source: https://www.kostolnapridunaji.sk/servis-pre-obcana/ako-vybavit/chcem-stavat/vseobecne-stavby/navrh-na-vydanie-uzemneho-rozhodnutia-o-umiestneni-stavby/
Timestamp: 2020-07-14 18:28:53+00:00

Document:
Návrh na vydanie územného rozhodnutia o umiestnení stavby - Oficiálna stránka obce Kostolná pri Dunaji
Návrh na vydanie územného rozhodnutia o...
Územné rozhodnutie sa vydáva na základe návrhu navrhovateľa po predchádzajúcom správnom konaní. Účastníkmi územného konania sú stavebník, inštitúcie a občania, ktorých vlastnícke alebo iné práva k pozemkom alebo stavbám vrátane susedných pozemkov a stavieb môžu byť stavbou dotknuté.
V prípade, že podmienky umiestnenia stavby sú jednoznačné vzhľadom na pomery v území, je možné územné a stavebné konanie zlúčiť.
O územnom rozhodnutí hovorí § 3 Vyhlášky č.: 453/2000 Z. z., ktorou sa vykonávajú niektoré ustanovenia stavebného zákona (k § 35 zákona)
Stavebným úradom je Obecný úrad v Kostolnej pri Dunaji.
návrh na vydanie územného rozhodnutia o umiestnení stavby (tlačivo)
situačný výkres súčasného stavu územia na podklade katastrálnej mapy so zakreslením predmetu územného rozhodnutia a jeho polohy s vyznačením väzbe ( účinkov ) na okolie; ak sa navrhuje umiestnenie stavieb, využitie územia, stavebná uzáveru, chránené územie alebo ochranné pásmo podľa § 3 ods. 2 vyhlášky MŽP SR č. 453/2000 , aj mapový podklad v mierke 1 : 10 000 až 1 : 50000 s vymedzením hraníc územia, ktoré je predmetom rozhodnutia a širších vzťahov (účinkov ) k okoliu; situačný výkres a mapový podklad sa prikladá v dvoch vyhotoveniach
dokumentácia pre územné rozhodnutie v dvoch vyhotoveniach vypracovaná oprávnenou osobou; v prípadoch, uvedených v § 45 ods.6 písm. a/ stavebného zákona postačí dokumentácia vypracovaná osobou s príslušným odborným vzdelaním . Z textovej a grafickej časti dokumentácie musia byť dostatočne zrejmé najmä:
Údaje o súlade návrhu s územnoplánovacou dokumentáciou, ak bola pre územie schválená
Urbanistické začlenenie stavby so územia, ktorý pozemok alebo jeho časť má byť určený ako stavebný , navrhované umiestnenie stavby na pozemku s vyznačením jej odstupov od hraníc pozemkov a od susedných stavieb vrátane výškového vyznačenia ( spravidla v mierke 1 : 500 ); v prípadoch uvedených v § 3 ods.2 vyhlášky MŽP SR č. 453/ 2000 postačujú podklady podľa § 3 ods. 3 písm. a/ vyhlášky MŽP SR č. 453/ 2000
Architektonické riešenie stavby, jej hmotné členenie, vzhľad a pôdorysné usporiadanie
Údaje o základnom stavebnotechnickom a konštrukčnom riešení stavby vo väzbe na základné požiadavky na stavby
Údaje o požiadavkách stavby na zásobovanie energiami, vodou, odvádzanie odpadových vôd, dopravné napojenie vrátane parkovania, zneškodňovanie odpadov a návrh napojenia stavby na dopravné vybavenie územia a jestvujúce siete a zariadenia technického vybavenia územia
Údaje o prevádzke alebo výrobe vrátane základných technických parametrov navrhovaných technológií a zariadení; údaje o druhoch, kategóriách a množstve odpadov ( okrem komunálnych odpadov ), ktoré vzniknú pri prevádzke alebo výrobe a návrh spôsobu nakladania a s nimi
Údaje o vplyve stavby, prevádzky alebo výroby na životné prostredie, zdravie ľudí a požiarnu ochranu vrátane návrhu opatrení na odstránenie alebo minimalizáciu negatívnych účinkov a návrh na zriadenie ochranného pásma
Návrh ochrany stavby pred škodlivými vplyvmi a účinkami vrátane údajov o vhodnosti geologických, inžinierskogeologických a hydrogeologických pomerov v území, vrátane údajov o vhodnosti z hľadiska požiadaviek na obmedzenie žiarenia u radónu a ďalších prírodných rádionuklidov
Údaje o požiadavkách na stavbu z hľadiska civilnej ochrany
Úpravy nezastavaných plôch pozemku a plôch, ktoré budú zazelenené
Rozsah a usporiadanie staveniska
záverečné stanovisko o posúdení vplyvu stavby/činnosti na živ. prostredie alebo rozhodnutie zo zisťovacieho konania, ak bolo vydané
Správny poplatok: 40 EUR (fyzická osoba), 100 EUR (právnická osoba)
Lehota vybavenie: 30 dní
Dnes je utorok, 14.7.2020, 20:28:53

References: § 3
 § 35
 § 3
 § 45
 § 3
 § 3